Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“ broj: “ br. 33/01, 60/1, 129/05, 109/07, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), i članka 29. Statuta Općine Dubrava (“Glasnik Zagrebačke županije”, broj: 11/21) i članka 63. Poslovnika općinskog vijeća Općine Dubrava (“Glasnik Zagrebačke županije ” broj: 20/09, 9/13 i 11/21), Općinsko vijeće Općine Dubrava na 2. redovnoj sjednici održanoj 4. rujna 2025. godine, donijelo je

**O D L U K U**

**o financiranju troškova nabave radnih bilježnica i drugih obrazovnih materijala**

**za učenike osnovne škole, u školskoj godini 2025./2026.**

**Članak 1.**

Ovom se Odlukom o financiranju troškova nabave radnih bilježnica i drugih obrazovnih

Materijala za učenike Osnovne škole Dubrava u školskoj godini 2025./2026. (u daljnjem tekstu: Odluka) utvrđuju visina i način financiranja troškova nabave radnih bilježnica i drugih obrazovnih materijala.

**Članak 2.**

Pravo na financiranje nabave radnih bilježnica i drugih obrazovnih materijala u školskoj godini 2025./2026., imaju učenici Osnovne škole Dubrava koji imaju prebivalište ili boravište na području Općine Dubrava.

**Članak 3.**

Sredstva za ostvarivanje prava na financiranje nabave radnih bilježnica i drugih obrazovnih materijala, osigurana su u Proračunu Općine Dubrava za 2025. godinu, u iznosu od 23.000,00 eura. Eventualna razlika u iznosu izdvojenih financijskih sredstava regulirati će se Izmjenama i dopunama Proračuna Općine Dubrava za 2025.godinu.

Financijska sredstva do iznosa navedenog u stavku 1. ovog članka doznačit će se na žiro račun Osnovne škole Dubrava, na temelju konačnog i stvarnog broja upisanih učenika, a koji je podatak Osnovna škola Dubrava dužna dostaviti Općini Dubrava, radi pravdanja dodijeljenih namjenskih sredstava.

**Članak 4.**

Financijska sredstva za nabavu radnih bilježnica i drugih obrazovnih materijala, doznačit će se na žiro račun Osnovne škole Dubrava, broj: HR1524020061100725397, kod Erste banke.

**Članak 5.**

Ova Odluka stupa na snagu osmog dana od dana objave u „Glasniku Zagrebačke županije“.

KLASA: 402-08/25-01/10

URBROJ: 238-5/01-25-01

Dubrava, 4. rujna 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

POTPREDSJEDNIK:

Dragutin Vuđan