Na temelju članka 143. st. 4. Zakona o odgoju i obrazovanju u osnovnoj i srednjoj školi (Narodne novine broj: 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 07/17, 68/1 8, 98/19 i 64/20) i članka 29. Statuta Općine Dubrava („Glasnik Zagrebačke županije broj: 11/21) i članka 63. Poslovnika Općinskog vijeća Općine Dubrava („Glasnik Zagrebačke županije broj: 20/09, 9/13 i 11/21), Općinsko vijeće općine Dubrava, na 2. redovnoj sjednici održanoj 4. rujna 2025. godine, donijelo je

# ODLUKU

o sufinanciranju dijela troškova smještaja i prehrane učenika srednjih škola u učeničkim domovima, za školsku godinu 2025./2026.

Članak 1.

Ovom se Odlukom određuje sufinanciranje troškova smještaja i prehrane u učeničkim domovima učenika srednjih škola s prebivalištem na području općine Dubrava za školsku godinu 2025./2026.

Članak 2.

Pravo na sufinanciranje troškova smještaja i prehrane u učeničkim domovima imaju redoviti učenici bez obzira na socijalni status, pod uvjetima koji moraju biti ispunjeni kumulativno i to:

da učenik ima prebivalište na području općine Dubrava i da barem jedan od roditelja odnosno skrbnika ima prebivalište na području općine Dubrava na dan donošenja ove Odluke.

Članak 3.

Zahtjev za ostvarivanje prava na sufinanciranje troškova učeničkih domova podnosi se Jedinstvenom upravnom odjelu Općine Dubrava. Uz zahtjev se prilaže sljedeća dokumentacija:

* potvrda o upisu u srednju školu;
* dokaz o smještaju u učenički dom;
* izjava da učenik ne ostvaruje drugu subvenciju za iste namjene;
* preslika osobne iskaznice podnositelja zahtjeva;
* dokaz da ima podmirene sve obveze prema općini Dubrava.

Ukoliko učenik prekine školovanje ili smještaj u učeničkom domu, roditelji učenika su dužni o

istom obavijestiti Jedinstveni upravni odjel Općine Dubrava u roku 8 dana od nastale promjene.

Članak 4.

Zahtjev za ostvarivanje prava na sufinanciranje troškova učeničkih domova podnose roditelji učenika.

Članak 5.

Učenici koji su ostvarili pravo na sufinanciranje troškova smještaja i prehrane u učeničkim domovima po bilo kojoj drugoj osnovi, ne mogu to pravo ostvariti od Općine Dubrava.

Članak 6.

Općina Dubrava sudjeluje u podmirenju troškova smještaja i prehrane učenika srednjih škola u učeničke domove u iznosu od 40,00 eura, neposredno učeničkom domu, temeljem zaprimljenog računa.

Sredstva za sufinanciranje dijela troškova učeničkog doma osiguravaju se u Proračunu Općine

Dubrava.

Članak 7.

Rješenje o odobrenju zahtjeva donosi Jedinstveni upravni odjel Općine Dubrava, temeljem ove Odluke.

Općina Dubrava sklapa Ugovor s učeničkim domom o medusobnim pravima i obvezama, temeljem kojeg Učenički dom kao davatelj usluge ispostavlja račune Općini Dubrava, a Općina podmiruje iste neposredno učeničkom domu.

Ugovor s učeničkim domom sklapa Općinski načelnik Općine Dubrava.

Članak 8.

Ova Odluka stupa na snagu osmog dana od dana objave u „Glasniku Zagrebačke županije”, a primjenjuje se od rujna 2025. godine.

KLASA: 402-08/25-01/2

URBROJ: 238-5/01-25-01

Dubrava, 4. rujna 2025. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

POTPREDSJEDNIK:

Dragutin Vuđan